open-index/open-wikipedia-markdown huggingface dataset:
M. Shadows

**Matthew Charles Sanders** (ada 31 Julai 1981), dikelala enggau nama panggau iya **M. Shadows**, nya siku penanyi Amerika ti nyadi tuai vokalis sereta kaban penumbuh raban heavy metal Avenged Sevenfold. Ba taun 2017, iya dipilih ba penuduk ketiga dalam rintai 25 Orang Baris Depan Pemadu Manah ari Ultimate Guitar.

## Pengidup tumu
Matthew Charles Sanders ada kena 31 Julai 1981, di Fountain Valley, California, lalu dibesaika di Huntington Beach, California. Iya dibesaika dalam pengarap Roman Katolik. Menyadi indu iya pemain WNBA ke suba iya nya Amy Sanders. Minat iya dalam hard rock nya ari ninga raban muzik baka Guns N' Roses kelia pengudah apai iya meri iya kaset keterubah iya, lalu minat iya dalam muzik heavy metal numbuh lebuh iya majak tuai lalu berengkah bemain gitar. Iya ngaulka penteba muzik tumu iya enggau piano nyadi faktor besai dalam ngemansangka bakat iya enggau gitar sereta sada nyawa iya. Iya belajar ba Sekula Tinggi Huntington Beach, ke alai iya bemain dalam raban punk benama "Successful Failure". Berindik ari tu, Shadows numbuhka Avenged Sevenfold dalam taun 1999 enggau kaban sekula sekondari iya Zacky Vengeance, The Rev, enggau Matt Wendt. Iya madahka iya nyadi vokalis semina ketegal ti beguna. Ku iya: "Aku enggai nyadi penanyi, kih. Aku dipejal masuk ngagai nya."

## Kereban sanding
Synyster Gates

**Brian Elwin Haner Jr.** (ada 7 Julai 1981), dikelala lebih enggau gela panggau iya **Synyster Gates** tauka mina **Syn**, nya siku pemain gitar Ameika, tebilang lebuh iya nyadi pemain gitar raban heavy metal Avenged Sevenfold. Iya ba penuduk Lum. 9 dalam pemain gitar metal pemadu manah sepanjai maya *[[Guitar World]]*. Gates dipilih nyadi Pemain Gitar Pemadu Manah di Dunya ulih *[[Total Guitar]]* ba taun 2016 lalu sekali agi kena taun 2017.

## Pengidup tumu

Synyster Gates anak laki pemuzik, pengarang, sereta pelawak Brian Haner Sr., dikelala enggau nama Papa Gates, ti begawa enggau raban Sam the Sham ba 1970-an sereta udah ngerejaka pengawa sesyen ungkup Avenged Sevenfold. Gates belajar ba Institut Pemuzik do Los Angeles, California, nyadi bagi ari program Institut Muzik Gutar, belajar jazz sereta gitar klasik.

## Kereban sanding
Brooks Wackerman

**Brooks Wackerman** (ada 15 Februari 1977) nya siku pemuzik Amerika. Iya pemain dram kemaya tu ungkup raban metal Avenged Sevenfold, ti diseretai iya ba taun 2015. Album keterubah iya enggau Avenged Sevenfold iya nya *[[The Stage (album Avenged Sevenfold)|The Stage]]* (2016). Iya kala nyadi raban punk rock Bad Religion (2001 ngagau 2015). Wackerman mega merindang, sekalika lebuh iya nyadi kaban tauka kaban sesyen tauka pejalai, enggau Blink-182, Bad4Good, Infectious Grooves, Glenn Tipton, Mass Mental, Suicidal Tendencies, the Vandals, Avril Lavigne, Korn, Kidneys (ke alai iya belagu sereta bemain gitar, ngeluarka dua album), Fear and the Nervous System, Tenacious D, Farmikos, Tom Delonge, enggau Big Talk. Menyadi iya Chad Wackerman enggau John Wackerman mega nyadi pemain dram.

## Pengidup tumu

Apai Wackerman, Chuck, mega siku pemain dram, berengkah ngajar iya chara bemain dram sepenumu lebuh iya lima taun lalu mega pengajar raban jazz iya di Sekula Tinggi Los Alamitos, Pemuzik Pemadu Nyulut ba Pesta Jazz Reno dalam taun 1993. Wackerman berengkah pengawa muzikal iya lebuh iya nyadi anembiak enggau raban Bad4Good ba taun 1991. Raban tu ngeluarka siti album ba taun 1992 enggau nama *[[Refugee (album Bad4Good)|Refugee]]*, digaga Steve Vai.

## Kereban sanding
Mike Dirnt

**Michael Ryan Pritchard** (ada 4 Me 1972), tebilang enggau nama panggau iya **Mike Dirnt**, nya siku pemuzik rock Amerika ti nyadi penumbuh negulai, pemain bass, vokalis sukung, lalu sekali-sekala tuai vokalis Green Day. Iya mega bemain dalam sekeda raban ke bukai, nyengkaum the Frustrators. Nama panggau iya Dirnt asal iya nama gela ti diberi bala kaban iya ari sekula gred, laban iya seruran bemain "air bass/gitar" lalu ngaga bunyi "dirnt, dirnt, dirnt" sambil ngaga diri deka ngumpul tali.

## Kereban sanding
Tré Cool

**Frank Edwin Wright III** (ada 9 Disember 1972), tebilamg enggau nama panggau **Tré Cool**, nya pemuzik sereta penulis lagu Amerika, pemadu dikelala nyadi pemain dram lama ungkup raban rock Green Day. Iya nganti pemain gendang band nya suba, John Kiffmeyer, dalam taun 1990. Cool mega udah bemain dram dalam the Lookouts, Samiam, Dead Mermaids, Bubu sereta the Brood pia mega projek tisi Green Day the Network enggau Foxboro Hot Tubs.

## Kereban sanding
Bup Adat Lewi

**Bup Adat Lewi** (dalam jaku , ; , , 'Lalu iya ngangau'; ) nya bup ketiga Torah (Pentateuch) sereta Sempekat Lama, ti dikelala mega enggau nama **Bup Ketiga Moses**. Mayuh hipotesis ti dibantaika bala pakar pasal asal iya setuju iya mansang dalam timpuh ti lama, datai ba tukuh iya ke diatu maya Maya Persia, ari 538 nyentuk ke 332 SK, taja pan tu agi dipejuraika.

Mayuh bab iya (1–7, 11–27) ngundan jaku Tuhan ngagai Moses, ti diasuh iya Moses ngulang ngagai bansa Israel. Pekara tu nyadi dalam cherita Pemansut bansa Israel sepengudah sida ngelepaska diri ari menua Ejip lalu datai ba Bukit Sinai (Pemansut 19:1). Bup Pemansut nusui baka ni Moses ngiring orang Israel ngaga Tabernakel (Pemansut 35–40) nengah perintah Allah Taala (Pemansut 25–31). Dalam bup Adat Lewi, Petara madah ngagai orang Israel enggau bala imam sida, Aaron enggau anak iya, chara meri piring dalam Langkau Kain sembiang enggau chara ngayanka diri lebuh sida bekemah ngelingi endur kudus langkau kain ti kudus. Adat Lewi nyadi dalam timpuh sebulan tauka sebulan setengah entara tembu ngaga Langkau Kain (Pemansut 40:17) enggau orang Israel pansut ari Sinai (Penyampau 1:1, 10:11).

Iring dalam bup Adat Lewi ngemeratka ritual, undang-undang, enggau pengawa ti manah ari ke ngemeratka utai ti dipechaya. Taja pia, sida ngayanka penemu dunya pasal cherita pasal utai ti ditempa dalam Pemungkal 1 ti madahka Petara deka diau enggau mensia. Bup tu ngajar, pengawa ti tetap ati ba endur kudus ulih ngasuh utai nya nyadi, asal aja orang mayuh nyeliahka dosa enggau pengamah lebuh ulih. Ritual, kelebih agi piring dosa enggau penyalah, nyendiaka chara ngulihka pengampun dosa (Adat Lewi 4–5) enggau penuchi ari utai ti kamah (Adat Lewi 11–16) ngambika Allah Taala ulih terus diau dalam Langkau Kain sembiang ba tengah-tengah orang mayuh.

## Kereban sanding
Jaku Hebrew Bup Kudus

**Jaku Hebrew Bup Kudus** (  tauja  ), mega dikelala **Jaku Hebrew Klasik**, nya tukuh kelia jaku Hebrew, jaku dalam pampang Kanaan dalam jaku-jaku Semitik dikena bansa Israel dalam kandang menua dikelala enggau nama Tanah Israel, barat Sungai Jordan sereta timur Tasik Mediterranean. Leka jaku   enda dikena nyadi nama dalam Bup Kudus Hebrew, ke alai digela    tauka    , tang dikena dalam teks jaku Gerika Koine enggau jaku Hebrew Mishnah. 

Paleo-Hebrew dibisi dalam batu besurat kenyau urung kurun ke-10&nbsp;SK, ti nyau deka sebaka enggau jaku Fenisia sereta jaku-jaku Kanaan ke bykai, lalu jaku Hebrew ti disebut mengkang nyadi jaku tangkai mengandai dalam sereta pegudah maya Rumah Sembiang Kedua, ti badu dalam 70&nbsp;SK lebuh empang Jerusalem. Tu udah nya mansang nyadi jaku Hebrew Mishnah, ti nyadi jaku kedua nyentuk ngagai kurun ke-5.

## Kereban sanding
Teluk Persia

**Teluk Persia**, kekadang dikumbai **Teluk Arab**, nya teluk ti bepalan di Asia Barat. Tubuh ai tu pengerembai ari Tasik Arab pia mega Tasik Hindi ti besai agi, bepalan ba Semenanjung Arab enggau Iran (Persia). Teluk tu besambung enggau Teluk Oman ba piak timur nengah Selat Hormuz. Luba sungai Shatt al-Arab nempa garis pantai barat laut.

Teluk Persia ngembuan mayuh endur berikan, terumbu karang ti luas (tebal agi bebatu, tang mega karang), sereta mayuh reritup gemala; taja pia, ekologi iya udah rusak ketegal industri enggau tumpa minyak.

## Nota


## Kereban sanding
5 Januari

**5 Januari** nya hari kelima taun kalenda dalam Kalenda Gregorius; 360 hari agi nyentuk pengujung taun (361 dalam taun kejuk).

## Pengada
*1666 &ndash; Guru Gobind Singh, guru enggau pakar filosofi Sikh

## Pemati
*2025 &ndash;  Costas Simitis, pakar ekonomi, luyar, sereta kaban politik Gerika, Menteri Besai Gerika (ada 1936)
## Hari besai
*Hari pengerami:
**Charles ari Bukit Argus
**John Neumann (Gerija Katolik)
**Paus Telesphorus
**Simeon Stylites (Gerija Latin)
**5 Januari (liturgi Ortodoks Timur)
*Pengerami Ukir Ais enggau Seleju Antarabansa Harbin (Harbin, China)
*Joma Shinji (Jipun)
*Hari Burung Nasional (Amerika Serikat)
* Hari kedua belas Krismas sereta Malam Kedua Belas Krismas. (Kristian Barat)

## Kereban sanding
Bukit Sinai

**Mount Sinai**, dikelala mega enggau nama **Jabal Musa** (), nya bukit ti bepalan ba Semenanjung Sinai di Ejip. Iya nyadi siti ari beberapa endur ti dikumbai nyadi palan bukit Sinai dalam Bup Kudus, alai, nitihka bup kudus tiga bengkah pengarap Abrahamik besai (Torah, Bup Kudus, sereta al-Quran), nabi Hebrew Moses nerima Sepuluh Iti Pesan ari Tuhan.

Tu bukit sepeninggi  semak mengeri Sante Katerine dalam kandang menua ti dikelala Semenanjung Sinai. Iya dikelingi ari semua piak enggau tuchung ti tinggi agi ba rampa bukit ti nyadi sebagi ari iya. Ambika chunto, iya ba sepiak Bukit Katerine ke alai, ba peninggi , nya tuchung pemadu tinggi di Ejip.

## Nota


## Kereban sanding
Rami Malek

**Rami Said Malek** (; , ; ada 12 Mei 1981) nya pelakun Amerika. Iya bulih kelala ketegal udah belakun nyadi tuai penanyi Queen Freddie Mercury dalam filem biografi *[[Bohemian Rhapsody (film)|Bohemian Rhapsody]]* (2018), ke alai iya bulih mayuh macham anugerah nyengkaum Anugerah Akademi Pelakun Pemadu Manah, nyadi pelakun keterubah peturun Ejip ke menang dalam kategori nya. Iya belakun nyadi haker komputer Elliot Alderson dalam siri televisyen USA Network *[[Mr. Robot]]* (2015–2019), ke alai iya nerima Anugerah Primetime Emmy ungkup Pelakon Utama Pemadu Manah dalam Siri Drama.

Ada ba Torrance, California, dalam sebilik imigran Kopt, iya belajar teater sebedau belakun dalam main dalam Nengeri New York City. Iya bisi pengawa nyukung dalam filem enggau televisyen, nyengkaum sitkem Fox *[[The War at Home (TV series)|The War at Home]]* (2005–2007), minisiri HBO *[[The Pacific (miniseries)|The Pacific]]* (2010), sereta trilogi filem ''Night at the Museum'' (2006–2014). Kenyau ari penembu iya, Malek udah ngelakunka filem jenayah *[[The Little Things (2021 film)|The Little Things]]* (2021), belakun nyadi antagonis utama Lyutsifer Safin dalam filem James Bond *[[No Time to Die]]* (2021), belakun nyadi David Hill dalam filem biografi Christopher Nolan *[[Oppenheimer (film)|Oppenheimer]]* (2023), sereta mega nyadi pakar kriptografi CIA dalam filem mata-mata *[[The Amateur (2025 film)|The Amateur]]* (2025), pia mega nyadi pakar psikatri Douglas Kelley dalam filem *[[Nuremberg (2025 film)|Nuremberg]]* (2025).

## Kereban sanding
Texas

**Texas** ( ){{efn| ;  tauka  nya negeri ke pemadu mayuh mensia dalam Selatan Amerika Serikat. Negeri tu bekunsi garis entara negeri enggau Louisiana tunga timur, Arkansas tunga timur laut, Oklahoma tunga utara, New Mexico tunga barat, sereta garis entara menua antarabansa enggau negeri-negeri Mexico iya nya Chihuahua, Coahuila, Nuevo León, sereta Tamaulipas tunga selatan enggau barat daya. Texas ngundan garis pantai ba Teluk Mexico tunga tenggara. Mungkur  sereta ngundan 31 juta kepala naka 2024, tu negeri A.S. kedua pemadu besai nitihka pemesai sereta pemayuh mensia. Texas digela "**Lone Star State**" (Negeri Bintang Tunggal) ketegal dalam menira iya bisi siti aja bintang, simbol status kelia iya ti kala nyadi menua meredeka, iya nya Republik Texas.

## Nota


## Kereban sanding
Red Velvet (raban)

**Red Velvet** () nya raban indu Korea Selatan ditumbuhka sereta diatur SM Entertainment. Sida asal iya debut kena 1 Ogos 2014, enggau single "Happiness" enggau baris empat iku kaban Irene, Seulgi, Wendy, sereta Joy. Kaban kelima, Yeri, seretai kena Mac 2015 pengudah pengeluar extended play keterubah sida ti ba penuduk atas charta, *[[Ice Cream Cake (EP)|Ice Cream Cake]]*. Sechara sonik, muzik Red Velvet ngayanka nama raban sida: tisi pop "mirah" sida ke tebal sereta beeksperimen sekali sekala enggau elektronik sereta funk, lalu tisi "velvet" sida befokus ngagai pengaruh R&B 1990-an enggau elemen ballad sereta hip hop.

Red Velvet udah nerima beberapa anugerah, ti pemadu tebilang Anugerah Golden Disc Artis Baru, the Anugerah Muzik Asia Mnet ungkup Raban Indu Pemadu Manah, Anugerah Muzik Korea ungkup Lagu Pop Pemadu Manah, sereta Anugerah Artis Asia ungkup Lagu Pemadu Manah dalam Taun. Pengaruh domestik sida ti luas udah dikelala ulih *[[Forbes Korea Power Celebrity|Forbes]]* Selebriti Korea Bekuasa (ba penuduk ke-11 dalam taun 2018 enggau ke-5 dalam taun 2019); internationally, they were named one of the most popular K-pop groups by *[[Time (magazine)|Time]]* and *[[Billboard (magazine)|Billboard]]*, and the fifth most streamed K-pop artist worldwide on Spotify in February 2020.

## Kereban sanding
Braille

**Braille** (; ) iya nya sistem tulis taktil ti dikena orang buta tauka bisi penanggul pemeda. Iya ulih dibacha sekalika ba keretas timbul tauka ngena pemandang braille ti ulih dipeda baru ti disambung ngagai komputer enggau perengka talipaun pintar. Braille ulih ditulis ngena papan tulis enggau stylus, penulis braille, perengka elektronik ngambi nota braille tauka ngena komputer ti disambung ngagai embosser braille. Ba pemacha ke buta, braille nya sistem nulis ke bibas, ukai kod ortografi ke dichelak.

Braille ngambi nama pengaga iya, Louis Braille, seiku orang Peranchis ke enda ulih meda ketegal eksiden maya agi mit. Dalam taun 1824, maya umur iya lima belas taun, iya ngaga kod braille bepelasarka ortografi Peranchis nyadika penambah ba pengawa nulis malam. Iya ngeluarka sistem iya, ti udah nya nyengkaum notasyen muzik, dalam taun 1829. Revisi kedua ti dikeluarka dalam taun 1837, iya nya tukuh tulis binari keterubah ti dikemansangka ba jeman moden.

Karakter Braille urup ditempa ngena kombinasyen enam iti titik ti diangkat ti ditusun dalam siti matriks 3&nbsp;×&nbsp;2, dikumbai sel braille. Penyampau enggau tusun titik tu midaka siti urup ari urup bukai. Laban mayuh macham urup braille bepun ari kod transkripsyen ke tulis ti dichelak, pengawa ngaga kar (set penama urup) bebida ari siti jaku ngagai jaku.

Kelimpah ari teks braille (urup, tanda bacha, kontraksyen), iya mega ulih ngaga ilustrasyen enggau graf timbul, enggau garis sekalika tegap tauka digaga ari siri titik, anak panah, enggau peluru ti besai agi ari titik braille. Sel braille penuh nyengkaum enam iti titik ti diangkat ti ditusun dalam dua iti tiang, lalu tiap iti tiang bisi tiga iti titik. Penuduk titik dikelala ngena lumur ari satu ngagai enam. Bisi 64 iti kombinasyen ti tau nyadi, nyengkaum nadai titik sekali-kali ungkup ruang leka jaku. Atur titik ulih dikena ngayanka urup, digit, tanda bacha, tauka leka jaku pan.

Pelajar tumu braille beguna amat ngagai literasi, pelajar enggau pengawa ba raban orang buta. Taja pan bisi evolusyen teknologi baru nyengkaum software pemacha skrin ti macha penerang enggau inggar, braille nyendiaka orang buta enggau akses ngagai sepil, tanda bacha enggau sukut jaku betulis bukai ti kurang ulih diakses nengah audio aja.

## Kereban sanding
Notasyen matematik

**Notasyen matematik** ngundan guna simbol deka ngarika operasyen, lumur enda spesifik, kaul, sereta objek metamatik ke bukai lalu ngelumu sida ngagai bujar sereta formula. Notasyen matematik tebal dikena dalam matematik, sains, enggau injinir deka ngarika konsep kompleks sereta properties enggau chara ti pandak, enda nyemetak sereta betul.

Ngambika chunto, formula pakar fizik Albert Einstein E=mc^2 nya pengari bekuantiti dalam notasyen matematik penyemaka pampi-energi.

Notasyen matematik keterubah iya diberi kelala François Viète ba ujun kurun ke-16 lalu balat ngerembai lebuh kurun ke-17 enggau ke-18 ulih René Descartes, Isaac Newton, Gottfried Wilhelm Leibniz, sereta Leonhard Euler.

## Kereban sanding
Jimmy Wales

**Jimmy Donal** "**Jimbo**" **Wales** (ada 8 Ogos 1966) iya nya siku orang dagang internet Amerika sereta kala nyadi pedagang pekara wang. Iya dikelala ketegal sama numbuhka Wikipedia, ensiklopedia bibas ti nadai penguntung, sereta Fandom (kelia Wikia), siti servis hosting wiki ti ngulihka penguntung. Iya mega begawaka Bomis, Nupedia, WikiTribune, enggau Trust Café (kelia WT Social).

Ada di Huntsville, Alabama, Wales besekula di Sekula Randolph lalu bulih degree pekara wang ari Universiti Auburn enggau Universiti Alabama. Lebuh ba sekula graduet, iya ngajar ba dua bengkah universiti, tang pansut sebedau nembuka PhD deka gawa dalam pekara wang, udah nya nyadi ketuai pemesai pemansik ba Chicago Options Associates.

Kena taun 1996, iya sama numbuhka Bomis, ti melanja ensiklopedia ti dipansik kaban pechuma Nupedia (2000–2003). Kena 15 Januari 2001, beserimbai enggau Larry Sanger enggau ke bukai, iya ngelancharka Wikipedia, ti jampat mansang. Wales nyadi promoter enggau mua mensia mayuh iya, taja pan iya bisi maya nyakal pengawa Sanger, ngumbai status pemungkal tunggal.

Wales udah mangku pengawa dalam Lembaga Pemegai Amanah Yayasan Wikimedia kenyau ari iya ditumbuhka, megai penuduk "pemungkal komuniti" ti dichiri lembaga iya. Iya meri jaku ninting taun "State of the Wiki" ba Wikimania. Ketegal pengawa iya ngaga Wikipedia, *[[Time (magazin)|Time]]* diberi nama iya siku ari 100 iku orang ke pemadu bepengaruh ba dunya dalam taun 2006.

## Kereban sanding
Elon Musk

**Elon Reeve Musk** ( ; ada 28 Jun 1971) iya nya orang dagang ti dikelala enggau pengawa iya nyadi ketuai Tesla, SpaceX, Twitter, enggau xAI. Musk udah nyadi orang ke pemadu kaya di dunya kenyau taun 2021;  *[[Forbes]]* nelaba pemisi iya urung US$788 bilion.

Ada dalam ruang bilik ti kaya di Pretoria, Afrika Selatan, Musk mindahka diri ngagai Kanada ba taun 1989; iya bisi peranak menua Kanada ketegal ari indai iya ada dia. Iya nerima bachelor degree ba taun 1997 ari Universiti Pennsylvania di Philadelphia, Amerika Serikat, sebedau mindah ngagai California dikena neruska pengawa dagang. Ba taun 1995, Musk sama numbuhka kompeni software Zip2. Berindik ari pengawa nyual iya ba taun 1999, iya mega nyadi penumbuh begulai X.com, sebuah kompeni bayar online ti udah nya begempung nyadi PayPal, ti udah diulih eBay ba taun 2002. Musk mega nyadi peranak Amerika ba taun 2002.

Ba taun 2002, Musk numbuhka kompeni teknologi singkamiga SpaceX, nyadi ketuai pemesai eksekutif sereta ketuai injinir; kompeni nya udah nya nguluka inovasyen dalam roket ti ulih dikena baru enggau penerebai bilun singkamiga komersial. Musk nyereta kompeni pengaga entukar Tesla nyadi pemeranak puku tumu dalam taun 2004 lalu nyadi ketuai pemesai eksekutif enggau arkitek produk iya dalam taun 2008; iya udah nyadi ketuai kenyau ari nya dalam perengka pengangkut elektrik. Ba taun 2015, iya mega nyadi penumbuh begulai OpenAI deka ngemansang pansik pemintar gaga (AI), tang udah nya ninggalka kompeni nya; majak enda puas ati enggau tuju gerempung sereta ketuai sida ba pemansang pemintar gaga dalam 2020-an nguluka iya numbuhka xAI. Dalam taun 2022, iya ngulihka jaring rama Twitter, bejalaika ubah ti signifikan, lalu meri nama baru X dalam taun 2023. Dagang bukai iya nyengkaum kompeni neuroteknologi Neuralink, ti sama ditumbuhka iya ba taun 2016, enggau kompeni ngaga jalai lubang the Boring Company, ti ditumbuhka iya dalam taun 2017. Dalam bulan November 2025, pakej gaji Tesla ti berega $1 trilion ungkup Musk dikemendarka, ti deka diterima iya dalam timpuh 10 taun enti iya nyapai juluk ati ti spesifik.

## Nota
Donkervoort

**Donkervoort Automobielen BV** iya nya sebuah kompeni pengeluar entukar lumba ke digaga ngena jari sereta ultra lempung ke bepalan ba Lelystad, Belanda. Jenama entukar tu ditumbuhka Joop Donkervoort dalam taun 1978. Dalam taun 1996, injin Fort Donkervoort diganti enggau injin Audi. Rambai jaku Donkervoort – "No Compromise" – reti nya deriba enggau nadai sebarang perengka bantu elektronik baka ABS (sistem brek anti-kunchi), program stabiliti elektronik (ESP) tauka stiring kuasa.

## Sejarah
Donkervoort iya nya sebuah kompeni peribit ti dikuasa pemungkal Joop Donkervoort nyentukka iya pinchin dalam taun 2019 lalu anak iya Denis nganti iya nyadi Pengarah Urusan dalam taun 2021. Marianne Donkervoort, ke bejadi enggau Joop, sereta Amber, anak indu sida, mega udah bejalaika tanggungpengawa ti beguna dalam ngemansangka dagang enggau chap kompeni nya. Amber siku orang ke bekuda ke nyeretai kompeni nya nyadi menijar pemasaran berindik ari intern di China. The Donkervoort S8A udah dinama ungkup Amber, seraya D8 dinama ungkup Denis'.

Joop ngepunka kompeni nya nyadi pengimport entukar kit dalam taun 1978, tang lebuh iya nemu iya begunaka ngaga ubah ti signifikan ngambika entukar kit ti dipasang nya nyadi sah jalai alun, berengkah ngaga kerita S7 keterubah ngena langkar ti datai ari Lotus Seven ba langkau Tienhoven. Ba taun 1983, Donkervoort pindah ngagai palan pengelabuh ti besai agi di Loosdrecht, lalu ditangkan enggau pindah baru dalam taun 2000 ngagai indu opis enggau kilang iya ke diatu di Lelystad. Pengawa ngasilka chasis, ke sebedau tu udah diberi kunterik ngagai pemekal luar, dibai dalam rumah ngagai Lelystad dalam taun 2003.

## Kereban sanding
7 Januari

**7 Januari** nya hari ketujuh taun kalenda dalam Kalenda Gregorius; 358 hari agi nyentuk pengujung taun (359 dalam taun kejuk).

## Pengada

* 1800 - Millard Fillmore, Presiden Amerika Serikat ke-13
* 1958 - Yasmin Ahmad, pengarah filem
* 1966 - Ehab Tawfik, penanyi enggau pelakun laki Ejip
* 1989 - Khairul Fahmi Che Mat, penyaga gol Kelantan

## Pemati
* 1989 - Hirohito, Raja Besai Jipun ke-124

## Hari besai
* Hari pengerami Kristian:
** André Bessette (Kanada) 
** Diberekat Marie Thérèse Haze
** Canute Lavard
** Felix enggau Januarius
** Lucian ari Antioch
** Raymond ari Penyafort
** Sinaksis John Pemaptisa (Kalenda Julius)
** 7 Januaro (liturgi Ortodoks Timur)
* Krismas (Gerija Ortodoks Timur enggau Gerija Ortodoks Oriental ngena kalenda Julius, Rastafari)
** Krismas ba Rusia
** Krismas ba Ukraine
** Krismas ba Serbia 
** Krismas Etiopia
** Hari Pengingat orang ke udah parai (Armenia)
* Hari Pengerintis (Liberia)
* Hari Tiga Chura tauka *Festa del Tricolore* (Itali)
* Hari Pemenang ari Penyadi Bunuh Bebala Mayuh (Kemboja)

## Kereban sanding
8 Januari

**8 Januari** nya hari kelapan taun kalenda dalam Kalenda Gregorius; 357 hari agi nyentuk pengujung taun (358 dalam taun kejuk).

## Pengada
*1935 &ndash; Elvis Presley, penanyi, pemain gitar, enggau pelakun Amerika (midang ba taun 1977)

## Pemati
*1642 &ndash; Galileo Galilei, pakar fizik, matematik, astronomi sereta filosofi Itali (ada ba taun 1564)

## Hari besai
*Babinden (Belarus, Rusia)
*Hari pengerami Kristian:
**Abo ari Tiflis
**Apollinaris Claudius
**Diberekat Eurosia Fabris
**Gauchito Gil (Katolik Rayat) 
**Gudula
**Harriet Bedell (Gerija Episkopal (AS))
**Lawrence Giustiniani
**Lucian ari Beauvais
**Maximus ari Pavia
**Indai Kitai Bantu Jampat (Gerija Katolik)
**Pega (gerija Anglika enggau Roman Katolik)
**Severinus ari Noricum
**Thorfinn ari Hamar
**8 Januari (liturgi Ortodoks Timur)
*Hari Komanwel (Pulau-pulau Mariana Utara)
*Hari pemadu tumu ke alai Hari Nembiak tau belabuh, seraya 14 Januari pemadu laun; diintu kena Hari Enam kedua dalam bulan Januari. (Thailand)
*Hari Naip (pengintu entarabansa)

## Kereban sanding
Avicii

**Tim Bergling** (8 September 1989 – 20 April 2018), dikelala enggau nama panggau iya **Avicii**, nya DJ, remixer, sereta produser rikut Sweden. Gaya muzik iya nya muzik house, lalu iya nyadi pengaruh ngagai mayuh artis. Sekeda pemansut pasal muzik udah meri kredit ngagai Avicii nyadi siku ari DJ ke mai muzik elektronik ngagai Top 40 radio ba pun taun 2010-an. Iya mega dianggap siku ari artis genre muzik tanda Elektronik (EDM) ke pemadu tebilang sereta mujur sepanjai maya.

Ba umur 16, Avicii berengkah mantaika remix ba forum muzik elektronik maya umur 16 taun, lalu dalam bulan Mei 2007, label Dejfitts Plays nyain kontrak enggau iya. Avicii niki ngagai penuduk ti tebilang dalam taun 2011 enggau single iya "Levels". Album studio debut iya, *[[True (album Avicii)|True]]* (2013),nyampurka muzik elektronik enggau elemen genre bukai; iya nerima timbal positif sechara umum, manggai ba penuduk ke pemadu atas ba 10 penuduk ba lebih 15 buah menua sereta ba penuduk ke pemadu atas ba carta entarabansa. Single pemadu nyulut iya, "Wake Me Up", nyadi lagu pemadu mayuh distrim ba Spotify. Kededua album iya ''Stories'' (2015) sereta extended play (EP) *[[Avīci (01)]]* (2017) manggai penuduk lumur satu charta Sverigetopplistan Sweden. Album ketiga sereta kepenudi iya, *[[Tim (album Avicii)|Tim]]* (2019), dikeluarka pengudah pemati lalu manggai ba lumur satu ba charta *Billboard* Album Tanda Pemadu Manah.

Avicii bisi penanggul pengerai sepemanjai pengidup iya. Dalam taun 2012, iya udah ditan dalam sepital sepengelama 11 hari di Nengeri New York enggau pankreatitis akut bepun ari kelalu mayuh ngirup arak. Entara taun 2012 enggau 2014, dikena ngubat pemedis ari pankreatitis, Avicii diberi opioid baka OxyContin enggau Vicodin, ke alai iya udah bulih gian. Dalam taun 2014, iya dibedah muai apendiks enggau pundi hempedu, lalu tama ngagai palan pemulih setaun udah nya. Berindik ari isu pengerai tu, Avicii madahka diri deka pinchin ari pengawa raun dalam bulan Mac 2016. Dalam taun 2018, iya mati ketegal munuh diri lebuh maya cuti ba Muscat, Oman, di estet diempu sebilik diraja Oman.

Katalog Avicii mega nyengkaum "Seek Bromance", "Silhouettes", "I Could Be the One" enggau Nicky Romero, "You Make Me", "X You", "Hey Brother", "Addicted to You", "The Days", "The Nights", "SOS" sereta "Heaven". Avicii udah menang Anugerah Muzik Eropah MTV, dua Anugerah Muzik Tanda Antarabansa, siti Anugerah Muzik Amerika sereta siti Anugerah Muzik Billboard. Iya udah dichalun dalam Grammy ungkup pengawa iya dalam lagu "Sunshine" enggau David Guetta dalam taun 2012 sereta lagu "Levels" dalam lagu 2013.

## Nota


## Kereban sanding
Lumba

**Lumba** nya aktiviti fizikal tauka main, suah agi bepekit sereta begerempung, ti ngetan tauka ngangkatka pengulih enggau pengelandik fizikal. Lumba engka meri pengerindu ngagai pesereta sereta pemerindang ngagai orang ke meda. Penyampau pesereta ba sesebengkah lumba enggau main tau bebida ari beratus iku ngagai siku-siku individu.

Pekit lumba enggau main tau ngena format tim tauka orang tunggal, lalu tau dibuka, ngemendarka mayuh macham pesereta, tauka ditutup, nyekat penyereta ngagai raban ke spesifik tauka sida ke dikangau. Pekit tau ngemendarka "imbang" tauka "seri", ti endur nadai siku pemenang; ke bukai nyendiaka chara 'imbang seri' dikena nentuka semina bisi siku aja pemenang.

## Kereban sanding
Wikipedia Jaku Inggeris

**Wikipedia Jaku Inggeris** nya edisyen primari jaku Inggeris  Wikipedia, ensiklopedia online. Wikipedia tu digaga Jimmy Wales enggau Larry Sanger kena 15 Januari 2001, nyadi edisyen Wikipedia keterubah.

Wikipedia jaku Inggeris diatur begulai enggau edisi jaku bukai ulih Yayasan Wikimedia, sebuah gerempung ti nadai nguntungka orang ari menua Amerika. Isi iya, ditulis bibas ari edisyen bukai ulih editor voluntia ti dikelala enggau nama Wikipedian, iya nya dalam mayuh macham bansa jaku English seraya ngembuan juluk ati deka meruan konsisten dalam artikel. Surat berita dalam iya nya *[[The Signpost]]*.

Wikipedia jaku Inggeris iya nya versyen Wikipedia ti pemadu mayuh dibacha, ngarika 48% ari trafik kumulatif Wikipedia, enggau peratus ke bukai dibagi entara jaku bukai. Wikipedia jaku Inggeris ngundan artikel pemadu mayuh ba entara edisyen-edisyen ke bukai, manggai  naka  . Tu ngundan  ari artikel dalam selampur Wikipedia, taja pan iya nadai bejuta iti artikel ke ditemu ba edisyen bukai. Edit satu billion edisyen tu digaga editor Steven Pruitt kena 13 Januari 2021.

## Nota


## Kereban sanding
Tsingtao Brewery

**Tsingtao Brewery Co. Ltd.** () nya kilang bia kedua pemadu besai di China, enggau urung 15% bagi makit domestik lalu ngarika setengah ari eksport bia nasional China. Kilang bia tu ditumbuhka dalam taun 1903 nyadi dagang Inggeris–Jereman enggau kilang bia nya di baruh pengawa ngemataka bala tukang ngaga bia ke landik ari Jereman di Tsingtao (Qingdao kemaya hari tu), Kandang Menua Dipajak Teluk Kiautschou, kandang menua sepemesai  dipajakka perintah China ngagai Empayar Jereman. Ba taun 2020, Tsingtao ba penuduk lumur satu dalam rintai Jenama Bia Pemadu Berega China ari World Brand Lab enggau rega jenama 179.3 bilion yuan.

Ba taun 2016, bia Tsingtao nyadi bia kedua pemadu mayuh dikena ba renggat global lalu udah manggai 2.8% bagi makit bia global, pengudah bagi iya ba makit bia dunya udah majak ngerembai enggau pemadu mimit 0.1 poin peratus ninting taun kenyau ari taun 2009. Tsingtao diatu nyadi kilang bir ke-6 pemadu besai di dunya. Logo iya mandangka gambar Pavilion Huilan ke bediri ba Andau Zhanqiao, ke bepalan ba tebing tasik selatan Qingdao.

## Kereban sanding
Gerija Katolik ba Jipun

**Gerija Katolik ba Jipun** nya bagi ari Gerija Katolik ba serata dunya, baruh iring spiritual paus di Rom. Naka taun 2021, bisi urung 431,100 iku orang Katolik di Jipun (0.34% ari penyampau tubuh), 6,200 ari sida paderi, orang dalam gerija sereta seminarian. Japan ngundan 15 bengkah diosis, nyengkaum tiga diosis besai metropolitan, enggau 34 bishop, 1,235 paderi, sereta 40 diakon ngerembai dalam 957 gerija (parish, quasi-parish, stesyen misi, sereta palan gempuru).

Bishop-bishop ari diosis nya numbuhka Aum Bishop Katolik Jipun, aum episkopal ungkup menua nya. Batang ritus liturgi ti dikena di Jepun iya nya ritus Gerija Latin.

Apostolik nuncio kemaya tu, ti nyadi duta diplomatik Panggah Kudus sereta pengari ngagai gerija setempat di Jipun, iya nya Bishop Besai Francisco Escalante Molina.

Pengarap Kristian diberi kelala ngagai Jipun ulih raban Jesuit, baka St. Francis Xavier ari Sepanyol enggau Alessandro Valignano ari Itali. Orang Katolik Portugis numbuhka palan penyangkai kapal Nagasaki, dianggap maya iya ditumbuhka nyadi palan Kristian ti beguna di Timur Jauh, taja pan bida tu diatu udah lama. Bisi salin jaku Jepun ke moden ke semua Bup Kudus ke disalin Federico Barbaro, siku indu misi ari Itali. Diatu, mayuh orang Katolik Jepun nya etnik Jipun ari Brazil enggau Peru sereta bansa Jipun Filipina ke udah nyadi naturalisasyen.

Ordinariat Peribit Indai Kitai Regang Selatan, siti ordinariat peribit dalam Gerija Katolik ke asal iya ditumbuhka nyadika chara ngagai raban Anglika masuk komuni enggau Rom seraya ngetanka patrimoni asal sida, mega udah berengkah ditumbuhka di Jipun. Naka taun 2015, iya bisi dua iti eklisia.

## Sejarah
Indu misi Kristian datai enggau Francis Xavier sereta Jesuit dalam taun 1540-an lalu ngerembai enda lama, enggau lebih ari 100,000 iku orang ke masuk pengarap baru, nyengkaum mayuh *[[daimyō]]s* di Kyushu. Enda lama udah nya, iya napi pengemuntan ari pemegai opis ke pemadu tinggi di Jipun. Raja Besai Ōgimachi mansutka edik nagang pengarap Katolik ba taun 1565 enggau 1568, tang nadai mai penguntung. Berengkah ari taun 1587, enggau tagang indu misi Jesuit ari bupati empayar Toyotomi Hideyoshi, Pengarap Kristian ditekan nyadika penanggul ngagai penyerakup menua. Pengudah shogunat Tokugawa nagang pengarap Kristian dalam taun 1620 iya badu agi bisi ba mua mayuh. Mayuh orang Katolik mansang ngagai baruh tanah, nyadi , lalu ke bukai parai. Semina pengudah Pemulih Meiji baru pengarap Kristian ditumbuhka baru di Jipun.


File:4223-20080119-0633UTC--nazareth-church-of-the-annunciation-japanese-madonna.jpg|Mozaik Madonna enggau Anak gaya Jipun, dalam Gerija Pemadah, Nasaret (perais ari orang Katolik Jipun ngagai gerija nya)
File:Melaka-St-Paul-Dutch-graves-2185.jpg|Batu pendam (kedua ari kiba), ba Gerija St. Paul, Melaka, ari Peter Martinez dikuduska nyadi bishop kedua Jipun di Goa, 1595 lalu datai di Nagasaki, 1596. Iya pansut dalam taun 1597 berindik ari pemati 26 iku Martir Jipun. Mati dalam pejalai nuju Goa dalam bulan Februari 1598.


## Kereban sanding
Elizabeth II

**Elizabeth&nbsp;II** (Elizabeth Alexandra Mary; 21&nbsp;April 19268&nbsp;September 2022) nya Kuin United Kingdom sereta perintah Komanwel ke bukai kenyau 6&nbsp;Februari 1952 kenyau iya midang ba taun 2022. Iya nyadi kuin ti merintah 32 bengkah menua ti soverein sekumbang iya agi idup lalu nyadi kuin 15 bengkah menua lebuh iya mati. Pengawa iya merintah pengelama 70 taun enggau 214 hari nya pemadu lama ari sebarang raja British, kedua pemadu lama ari sebarang menua ke bedaulat, sereta pemadu lama ari sebarang kuin ke merintah dalam sejarah.

Elizabeth ada di Mayfair, London, maya perintah aki iya ari sepiak apai, Raja George V. Iya anak keterubah Duke enggau Duchess York (udah nya nyadi Raja George VI enggau Kuin Elizabeth Kuin Indai). Apai iya mangku pengawa nyadi raja dalam taun 1936 lebuh menyadi iya Edward VIII ngelengka ke panggah, lalu nyadika Puteri Elizabeth ke beumur sepuluh taun nyadi waris ke dianggap. Iya belajar kediri ba rumah lalu berengkah bejalaika pengawa rama maya Perang Dunya Kedua, gawa ba Servis Kandang Menua Bantu. Kena November 1947, iya bejadi enggau Philip Mountbatten, siku putera Gerika enggau Denmark ke suba. Tikah seduai iya tan pengelama 73 taun nyentuk ke pemati iya ba taun 2021. Sida bisi empat iku anak: Charles, Anne, Andrew, enggau Edward.

Lebuh apai iya midang kena Februari 1952, Elizabeth, maya nya umur 25 taun, nyadi ratu tujuh buah menua Komanwel ke merdeka: United Kingdom, Kanada, Australia, New Zealand, Afrika Selatan, Pakistan, enggau Ceylon, sereta nyadi kepala Komanwel. Elizabeth merintah nyadi raja konstitusyen nengah ubah politik ke besai baka Konflik Ireland Utara, pengawa ngagihka kuasa di United Kingdom, pengawa dekolonisasyen Afrika, enggau United Kingdom masuk Komuniti Eropah sereta mega penarit diri udah nya. Penyampau kandang menua iya bebida nitihka timpuh lebuh kandang menua bulih merdeka lalu sekeda kandang menua nyadi republik. Lebuh iya nyadi ratu, Elizabeth dilayan lebih 170 iku menteri besai di serata menua iya. Mayuh penemuai enggau aum iya ke besejarah nyengkaum penemuai nengeri ngagai China dalam taun 1986, ngagai Rusia dalam taun 1994, enggau ngagai Republik Ireland dalam taun 2011, sereta aum enggau lima iku paus enggau empat belas iku presiden AS.

Pengawa ke besai reti nyengkaum penyiri Elizabeth nyadi kuin ba taun 1953 sereta pengerami ngintu jubli Pirak, Mas, Intan, enggau Platinum iya. Taja pan bisi sekali-sekala sentimen republikan enggau kritik media ngagai sida sebilik—kelebih agi pengudah rumah tangga bala anak iya pechah, *[[annus horribilis#Elizabeth II|annus horribilis]]* iya ba taun 1992, enggau pemati menantu iya ke suba Diana dalam taun 1997—sukung ngagai monarki enggau populariti iya di United Kingdom mengkang tinggi enggau konsisten. Elizabeth midang ba umur 96 di Istana Balmoral, lalu diganti anak sulung iya, Charles&nbsp;III.

## Nota


## Kereban sanding
Phakphum Romsaithong

**Phakphum Romsaithong** (; ada 5 Januari 1992), diberi nama gela **Mile** () nya siku pelakun, penanyi sereta model ari Thailand. Iya dikelala ketegal pengawa iya dalam *[[KinnPorsche]]* (2022) enggau *[[Man Suang]]* (2023).

## Pengidup tumu enggau pelajar
Phakphum ada kena 5 Januari 1992 di Kalasin, Thailand. Sebilik iya diriputka bisi hotel enggau palan bebelika barang di Thailand. Dalam taun 2017, iya nembuka pelajar ari Universiti Thammasat enggau degree sarjana muda dalam Pengarang Berita enggau Komunikasyen Massa.

## Pengawa
Mile dikelala ba panggau TU Sexy Boy, gawa nyadi DJ ba stesyen radio PYNK 98 FM, lalu udah ngeluarka muzik ari baruh label Lustre Entertainment. Iya bisi ayan dalam video muzik ungkup penyanyi Thailand Jodai lalu nguji enggau pekit belagu televisyen realiti *[[The Star (siri TV)|The Star]]*. Ba taun 2018, iya belakun nyadi karakter utama Poon dalam drama TV *Turmeric Love with Plaster*, ti ditaburka ba Line TV. Dalam 2020, iya belakun ba filem pandak *Ladytwenty*.

Mile bulih perati ti signifikan dalam industri pemerindang nengah pengawa iya dalam drama BL Thailand 2021 *[[KinnPorsche]]*, ke alai iya belakun begulai enggau Nattawin Wattanagitiphat. Taja pan mujur dalam pengawa belakun, Romsaithong asal iya nadai ati deka nampung pengawa dalam bidang tu. Dalam interbiu ba *[[Harper's Bazaar]] Singapore*, iya ngaku pengawa belakun enda kala ngelimpangka runding iya sebedau tu. "Aku endang bisi pengerindu ba pengawa dagang enggau perambu strategik", ku iya mantaika ngagai penerbitan nya. Siri tu bulih pemujur global, ngumpul peminat ke mayuh sereta ngepunka pejalai lima mengeri Asia ngagai Singapura, Seoul, Manila, Nengeri Ho Chi Minh, sereta Taipei, semua ketegal populariti iya.

Dalam Februari 2023, Phakphum bisi ngulu pengawa Pemandang Fesyen Musin Chelap Dior di Paris. Kena Jun 2023, Mile enggau Apo dichiri nyadi duta jenama ungkup Dior.

Iya nanda pemungkal iya ba skrin besai enggau filem politik-triller Thailand 2023 , belakun begulai enggau kaban bintang *KinnPorsche* iya, Apo. Filem tu nerima puji pengudah ngaga pemungkal iya ba Festival Filem Antarabansa Cannes 2023. Filem tu ngumpul lebih THB 24.2 juta dalam takah empat hari keterubah iya dikeluarka di Thailand.

## Filemografi
### Filem

### Televisyen

### Randau televisyen

### Ayan ba video muzik

## Diskografi

## Konset

## Kereban sanding

## Laman web ke bukai
* 
*
Carlsberg Group

**Carlsberg A/S** (,) iya nya sebuah kompeni ngaga bia multinasional Denmark. Ditumbuhka J. C. Jacobsen kena taun 1847, indu opis kompeni tu bepalan ba Copenhagen, Denmark. Kenyau ari pemati Jacobsen dalam taun 1887, orang ti bempu majoriti kompeni nya udah nyadi Yayasan Carlsberg. Jenama besai kompeni nya iya nya Carlsberg, diberi nama nitihka nama anak Jacobsen iya nya Carl Jacobsen. Kompeni nya ngambi urung 33,000 iku orang gawa, kelebih agi di Eropah enggau Asia. Carlsberg diatu nyadi kilang bia ketujuh pemadu besai di dunya bepelasarka asil.

## Sejarah
 

Carlsberg ditumbuhka J. C. Jacobsen, a philanthropist and admirer of science. Pengawa ngaga bia keterubah tembu kena 10 November 1847, lalu pengawa eksport bia Carlsberg berengkah dalam taun 1868 enggau pengawa eksport setong ngagai Edinburgh, Skotland. Sekeda ari logo asal kompeni nya nyengkaum gajah, lalu sekeda lager iya diberi nama, enggau swastika, pengawa ngena iya diketuka dalam taun 1930-an ketegal bisi kaul enggau parti Nazi di menua sepiak iya nya Jereman.

Anak Jacobsen, Carl Christian Hilmar Jacobsen, muka siti kilang bia dalam taun 1882 ti diberi nama Ny Carlsberg (Carlsberg Baru); tu ngasuh J.C. Jacobsen meri nama baru kilang iya Gamle Carlsberg (Carlsberg Lama). Carl Jacobsen siku orang ti rindu ngumpul seni. Enggau pengeraja iya, iya ngumpul koleksyen seni keterubah iya diengkah peribit, tang kenyau ari taun 1897 diengkah mensia mayuh ba Ny Carlsberg Glyptotek di tengah Copenhagen. Kompeni-kompeni nya dipegulai lalu dipejalaika ari baruh iring Carl dalam taun 1906 lalu mengkang baka nya nyentukka iya mati dalam taun 1914.

Jacobsen nyediaka Laboratori Carlsberg kena taun 1875, ti gawa ba penanggul saintifik ti bekaul enggau pengawa ngaga bir. Iya bisi ngayanka Opis Kimia enggau Opis Fisiologi. Spesies yis ti dikena ngaga lager lesi, *[[Saccharomyces carlsbergensis]]*, diasilka Emil Christian Hansen ba makmal dalam taun 1883 lalu ngembuan nama iya; tu dikunsi enggau nadai bebayar ulih Carlsberg. Laboratori Carlsberg mega ngemansangka konsep pH sereta ngaga penyulut dalam kimia protein. Kena taun 1972, Pusat Pemansik Carlsberg ditumbuhka lalu Laboratori Carlsberg nyadi unit bebas Palan nya.

Ba taun 1876, J.C. Jacobsen numbuhka Yayasan Carlsberg, dipejalaika bala pemegai amanah ari Akademi Sains enggau Surat Diraja Denmark, ti ​​ngatur Makmal Carlsberg kelimpah ari nyukung pansik saintifik dalam bidang sains asal, matematik, falsafah, humaniti enggau sains sosial di Denmark. Ketegal bisi penyarut enggau anak iya Carl, kilang bia Jacobsen ditinggalka ngagai Yayasan lebuh iya mati dalam taun 1887.

## Nota


## Kereban sanding
10 Januari

**10 Januari** nya hari kesepuluh taun kalenda dalam Kalenda Gregorius; 355 hari agi nyentuk pengujung taun (356 dalam taun kejuk).

## Pengada
* 1931 - Nik Abdul Aziz bin Nik Mat, Kepala Menteri Kelantan ke-17

## Hari besai
* Hari pengerami Kristian:
** Behnam, Sarah, enggau Empat Puluh Martir (Gerija Apostolik Armenia)
** Gregory ari Nyssa
** Leonie Aviat
** Obadiah (Gerija Kopti)
** Peter Orseolo
** Paus Agatho (Roman Katolik)
** William Laud (Komuni Anglika)
** William ari Donjeon
** 10 Januari (liturgi Ortodoks Timur)
* Fête du Vodoun (Benin)
* Margaret Thatcher Day (Pulau Falkland)
* Hari Perintah Majoriti (Bahamas)

## Kereban sanding
9 Januari

**9 Januari** nya hari kesemilan taun kalenda dalam Kalenda Gregorius; 356 hari agi nyentuk pengujung taun (357 dalam taun kejuk).

## Pengada
*1913 &ndash; Richard Nixon, komander, luyar enggau kaban politik, Presiden Amerika Serikat ke-37 (midang ba taun 1994)
*1979 &ndash; Hannah Yeoh, luyar enggau kaban politik Malaysia

## Pemati
*2015 &ndash; Abdul Rahman Ya'kub, Kepala Menteri Sarawak ketiga sereta Yang di-Pertua Negeri Sarawak keempat (ada ba taun 1928)

## Hari besai
* Hari Pengerami Kristian:
** Adrian ari Canterbury
** Diberekat Alix Le Clerc
** Berhtwald
** Diberekat Giulia della Rena
** Pengerami Nazarene Chelum (Manila, Filipina)
** Julia Chester Emery (Gerija Episkopal (USA))
**Stepen (kalenda lama Ortodoks Timur)
** 9 Januari (liturgi Ortodoks Timur)
*Hōonkō (Nishi Honganji) bepun: 9-16 Januari (Jōdo Shinshū Pengarap Buddha)
* Hari Martir (Panama)
* Hari Ukai Peranak India (India)
* Hari Republika Srpska (entiti Republika Srpska Bosnia enggau Herzegovina, asil referendum Hari Nasional Republika Srpska 2016) (nota: enda dikerami sereta diperebutka ba Bosnia enggau Herzegovina ti lebih luas, udah dipadahka enda nitihka konstitusyen dalam taun 2015)

## Kereban sanding
Ngeli mensia

**Ngeli mensia** befungsyen mechahka barang pemakai ngena chara mekanik nengah chara ngerat sereta nekan iya dikena nyediaka diri deka ditelan sereta dicerna. Nya alai, sida dianggap sebagi ari sistem pencherna mensia. Mensia bisi empat bansa ngeli: insisor, kanin, premolar, enggau molar, ti tiap-tiap iti bisi fungsyen ti spesifik. Insisor ngerat pemakai, canines nyarikka pemakai lalu molar enggau premolar ngeredakka pemakai. Akar ngeli diselitka ba maxilla (rahang atas) tauka mandibula (rahang baruh) lalu dibungkur gusi. Taring digaga ari mayuh macham tisu ti bebida pemayuh tubuh enggau pemerat.

## Kereban sanding
Jawa Timur

**Jawa Timur** (, , ) nya sebengkah provinsi di Indonesia bepalan ba satu pertiga pemadu timur pulau Jawa. Iya bisi garis entara menua darat semina enggau provinsi Jawa Tengah ke barat; Tasik Jawa enggau Tasik Hindi beadan enggau tebing tasik utara enggau selatan iya, lalu Selat Bali ti sempit ba timur nyerara Jawa ari Bali urung . Bepalan ba timur Jawa, pelilih menua tu mega nyengkaum pulau Madura (ti disambung enggau Jawa nengah jematan pemadu panjai di Indonesia, Jematan Suramadu), sereta mega pulau-pulau Kangean enggau raban pulau bukai ke mit agi ke bepalan jauh agi ke timur (ba utara Tasik Bali) enggau pulau-pulau Masalembu ngagai kepulauan. Indu nengeri provinsi tu Surabaya, mengeri kedua pemadu besai di Indonesia, palan industri besai sereta mega palan dagang besai. Banyuwangi nyadi kabupaten pemadu besai di Jawa Timur lalu pemadu besai di pulau Jawa.

## Kereban sanding
Jaku Inggeris Malaysia

**Jaku Inggeris Malaysia** (, **MyE**) nya tukuh jaku Inggeris dikena di Malaysia.

## Variasyen
Jaku English Malaysia tau dikategorika ngagai tiga tikas iya nya akrolek, mesolek enggau basilek. Akrolek tu dikena sida ke ngembuan tikas pengelandik jaku Inggeris ke semak enggau orang ke ngena jaku nya nyadi jaku tangkai mengandai, lalu semina mimit aja peratus rayat Malaysia ke landik ngena jaku nya. Akrolek tu ulih diperetika ba renggat entarabansa, lalu iya dikena ba tuju rasmi tauka maya formal enggau komunikasyen betulis. Iya nitihka standard jaku Inggeris British, tang sekeda leka jaku ti spesifik ngagai Malaysia tau dikena.

Mesolek nya tukuh jaku Inggeris ti dikena orang ti kompeten bejaku Inggeris tauka nyadika medium komunikasyen ti enda formal entara raban bansa ti bebida di Malaysia. Iya engka ngena sekeda leka jaku sehari-hari, lalu jalai jaku enggau sintaksis iya engka ngayanka sekeda penimpang ari jaku Inggeris standard.

Basilek tu dikena enggau chara ti enda formal bendar ulih sida ti kurang pengelandik enggau leka jaku dalam jaku Inggeris, lalu iya ngembuan penteba pidgin tauka kreol ti dikerembaika enggau sintaksis ti jauh ngelimpangka diri ari jaku Inggeris Standard. Basilek engka tusah diperetika ba renggat entarabansa, lalu iya suah disebut Manglish.

Baka situasyen bukai ti sebaka, bisi kontinum entara tiga bansa tu, lalu orang ti bejaku tau betukar jaku entara sida, bepanggai ba konteks. Tebal agi raban profesyenal enggau rayat Malaysia bukai ke bepelajar ngena jaku Inggeris bejaku Inggeris mesolek enggau chara enda formal entara sida, tang sida mega tau ngena jaku basilek bepanggai ba gaya utai ke nyadi. Ketetiga bansa nya engka dipeda nyadi sebagi ari jaku Inggeris Malaysia, tang bisi sekeda rindu agi meda jaku Inggeris Malaysia nyadika tukuh ti nyelai ari jaku basilek Manglish, ti suah agi enda ibuhka jalai jaku Inggeris, seraya orang bukai engka meda basilek nya jaku Inggeris Malaysia ti "bendar". Pia mega nadai sepenemu pasal nama utai ke tau dikumbai Jaku Inggeris Standard Malaysia. Bisi sekeda ngumbai jaku mesolek nya jaku Inggeris ti enda bekualiti sereta dialek setempat.

### Jaku Manglish

Jaku Manglish nunjukka jaku Inggeris pidgin ti disebut sehari-hari, enda formal di Malaysia ti dianggap sekeda orang bebida ari jaku Inggeris Malaysia ti lebih "betul". Iya bisi dalam mayuh macham norma lalu keterubah iya nyadi tukuh jaku Inggeris ti disebut. Iya nya tukuh jaku Inggeris ti pemadu suah dikena bejaku ba jalai alun, tang iya enda dikemendarka ba sekula, ke alai semina jaku Inggeris Standard Malaysia aja diajar. Leksi iya balat dipengaruhka jaku setempat, enggau mayuh jaku nama enggau jaku pengawa ukai jaku Inggeris ti suah dikena, lalu iya jauh bebida ari sukut gramatis ari jaku Inggeris Standard.

## Kereban sanding
Baal

**Baal** tauka **Baʿal** nya gelar enggau reti basa ‘pengempu’ tauka ‘tuan’ dalam jaku Semitik Barat Laut ti disebut ba Levant maya jeman kelia. Ari guna iya ba mensia, iya lalu dikena ngagai petara. Bala pakar sebedau tu ngaitka teonim nya enggau kultus matahari sereta enggau mayuh macham petara pelindung ke nadai kaul, tang inskripsyen nunjukka nama Baal kelebih agi dikaitka enggau petara ribut enggau petara penyubur Hadad sereta manifestasyen iya ba endur nya. Petara Ugarit Baal (𐎁𐎓𐎍) nyadi protagonis dalam siti ari epik ti pemadu panjai agi idup ari Timur Semak kelia, iya nya Putar Baal.

Dikelala ngena nama baka “orang ke nepan remang” enggau “Baal ke Menang,” iya dikaitka enggau ujan, kilat, angin, pengaya, enggau pengawa nyadi raja, lalu suah digambar ngelaban petara tasik enggau pemati baka Yammu enggau Mot. Pengawa nyembah Baal ngerembai ngagai serata Levant, Ejip, enggau Mediterranean nengah pengawa kolonisasyen Fenisia, enggau tukuh pelilih menua baka Baal Hammon di Carthage. Petara nya mega dikelala enggau nama "iya ti bekuasa", enggau "iya ti nadai sebaka" ("nadai orang atas iya"). 

Bup Kudus Hebrew nyengkaum ngena leka jaku nya lebuh nyebut pasal mayuh macham petara Levant, suah agi enggau aplikasyen ngagai Hadad, ke dikemelika nyadi petara pelesu. Dalam Bup Kudus Hebrew, Baal suah ayan nyadi petara bansa bukai tauka petara ti besaing, enggau bala nabi baka Elijah mantah kultus iya, lalu dalam konteks orang Israel ke dulu suba, gelar nya engka kekadang nunjukka Yahweh. Pengawa ngambarka nyadi petara pelesu diambi alih ngagai pengarap Kristian enggau Islam, kekadang ba baruh tukuh Belsebup dalam demonologi.

Sumber klasik nerangka iya nyadi Belus. Al-Quran mega bisi nyebut pasal sembah Baal, lalu ngayanka iya nyadi petara pelesu ke dibantah nabi Elijah.

## Kereban sanding
Runding

Dalam reti penemu sida ti selama, **runding** ti nyadi bebas ari terus stimulasyen sensori. Tukuh oaung nyengkaum timbang, akal, pengaga konswp, pemutar penanggul, sereta deliberasyen. Proses ke bukai, baka merindang idea, pengingat, tauka imaginasyen, mega suah dianggap nyadi bansa runding. Enda baka persepsyen, aktiviti tu ulih nyadi enti nadai input tekala nya ari organ pengasai. Dalam reti ti lebih luas agi, sebarang utai ti nyadi ba mental—nyengkaum persepsyen enggau proses ti enda sedar—tau digambarka nyadi siti tukuh runding. Leka jaku tu mega tau nunjukka ukai proses nya empu, tang gaya mental tauka sistem penemu ti nyadi.